Frederick Chapman Robbins

Frederick Chapman Robbins (* 25. august 1916, Auburn, Alabama, USA – † 4. august 2003, Cleveland, Ohio, USA) bol americký mikrobiológ a lekár. V roku 1954 dostal Nobelovu cenu za fyziológiu a medicínu.

 Životopis 
Bol synom dvoch profesorov botaniky, Williama J. Robbinsa a Christine Robbinsovej, rodenej Chapmanovej. Rozhodol sa pre medicínu a po maturite študoval na University of Missouri. V roku 1938 získal bakalársky titul a pokračoval v štúdiu na Harvard Medical School. Roku 1940 bol najatý ako bakteriológ do centrálnej detskej nemocnice v Bostone. Počas druhej svetovej vojny pracoval v armáde na liečbe hepatitídy, brušného týfusu a Q horúčky.

Po svadbe s Alicou Northropovou pokračoval v práci v detskej nemocnici a pripojil sa k výskumnej skupine Johna Endersa Franklina a Thomasa Huckle Wellera, ktorá sa zaoberala infekčnými chorobami. Podarilo sa im izolovať a pestovať poliovírus. To viedlo k vytvoreniu vakcíny proti detskej obrne. Za to dostal spolu s Endersom a Wellerom Nobelovu cenu za medicínu.

Až do svojej smrti 4. augusta 2003 pôsobil ako profesor pediatrie na Case Western Reserve University. Bol členom National Academy of Sciences.

 Iné projekty 

 Externé odkazy 
 Frederick Chapman Robbins na nobelprize.org

 Zdroj 

Kategória:Mikrobiológovia USA
Kategória:Nositelia Nobelovej ceny za fyziológiu alebo medicínu
Kategória:Nositelia Nobelovej ceny z USA
Kategória:Osobnosti z Alabamy
Kategória:Členovia United States National Academy of Sciences